EkBass/fiwiki-20250220-pages-articles huggingface dataset:
Tuompo

Tuompo on muun muassa seuraavien suomalaisten sukunimi: * Aarre Tuompo (1908–1960), psykologi, professori * Eino Tuompo (1902–1979), eversti ja ilmatorjuntakomentaja * Eino Tuompo (1917–2012), arkkitehti * E. E. Tuompo, vuoteen 1900 Erikson (1881–1939), metsänhoitaja, kirjailija * Wiljo Einar Tuompo (1893–1957), jääkärikenraali * Yrjö Tuompo (1897–1964), eversti
Tauno Tuominen

Tauno Fritiof Tuominen (14. toukokuuta 1921 Tampere – 8. joulukuuta 1977 Helsinki)Kuolleita (maksullinen artikkeli) Helsingin Sanomat 9.12.1977, HS Aikakone. Viitattu 13.4.2018. oli suomalainen kenraalimajuri, joka oli Pohjanmaan sotilasläänin komentaja vuosina 1975–1977.Facta 2001, WSOY 1985, 17. osa, palsta 118 Tuominen valmistui upseeriksi Kadettikoulusta vuonna 1943 ja yleisesikuntaupseeriksi Sotakorkeakoulusta vuonna 1952. Hän toimi opettajana Tykistökoulussa ja Sotakorkeakoulussa. Tuominen oli Suomen sotilasasiamiehenä Sveitsissä ja Italiassa vuosina 1966–1969, Pohjois-Karjalan Patteriston komentajana 1969–1970, Karjalan Tykistörykmentin komentajana 1971–1972, Pohjois-Suomen sotilasläänin esikuntapäällikkönä 1972–1973, pääesikunnan komento-osaston päällikkönä 1973–1974 ja puolustusministeriön sotilasasiainosaston päällikkönä 1974–1975. Hänet ylennettiin vuonna 1975 kenraalimajuriksi ja nimitettiin Pohjanmaan sotilasläänin komentajaksi, mistä tehtävästä hän erosi joulukuun alussa 1977, viikkoa ennen kuolemaansa. Tuomisen veli oli kenraaliluutnantti Keijo Tuominen. == Lähteet == Luokka:Suomalaiset kenraalit Luokka:Vuonna 1921 syntyneet Luokka:Vuonna 1977 kuolleet
Galina Leontjeva

Galina Aleksandrovna Leontjevа (o.s. Jelnitskаja, , 6. marraskuuta 1941 Jaroslavl, Venäjän SFNT – 4. helmikuuta 2016 Pietari, Venäjä) oli Neuvostoliittoa edustanut lentopalloilija, olympiavoittaja, maailman- ja euroopanmestari. Leontjeva voitti Neuvostoliiton joukkueessa olympiakultaa Méxicossa 1968 ja Münchenissä 1972,Olympics at Sports-Reference.com maailmanmestaruuden vuonna 1970 ja Euroopan mestaruuden vuosina 1967 ja 1971. Leontjeva vietiin sairaalahoitoon 1. helmikuuta 2016, ja hänen kuolemastaan Pietarissa 74-vuotiaana uutisoitiin 4. helmikuuta 2016.http://www.volley.ru/news/13450/l == Lähteet == * Galina Leontyeva Bio, Stats and Results Olympics at Sports-Reference.com === Viitteet === Luokka:Neuvostoliittolaiset lentopalloilijat Luokka:Neuvostoliittolaiset olympiavoittajat Luokka:Vuonna 1941 syntyneet Luokka:Vuonna 2016 kuolleet
Tapani Murtola

Pertti Tapani Murtola (6. elokuuta 1929 Tampere – 2. joulukuuta 2018 Helsinki)Kuolinilmoitus ikuisuus.fi oli suomalainen koripalloilija. Murtola pelasi miesten SM-sarjaa Tampereen Pyrinnössä kausilla 1952 ja 1953. Ensimmäisellä pääsarjakaudellaan hän teki kuudessa ottelussa keskimäärin 1,5 pistettä ja jälkimmäisellä kaudellaan 11 ottelussa 0,2 pistettä ottelua kohden. Pyrintö sijoittui kaudella 1952 SM-sarjassa neljänneksi ja kaudella 1953 seitsemänneksi.Tapani Murtola – Suomen Koripalloliitto == Lähteet == * Tapani Murtola Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1929 syntyneet Luokka:Vuonna 2018 kuolleet
Olavi Tuomisto

Onni Olavi (Ola) Tuomisto (13. helmikuuta 1921 Viipuri – 13. syyskuuta 1982 Helsinki)Ola Tuomiston kuolinilmoitus (maksullinen artikkeli) Helsingin Sanomat 19.9.1982, HS Aikakone. Viitattu 21.3.2018. oli suomalainen arkkitehti. Hänellä oli toimisto vuodesta 1955 yhteistyössä arkkitehti Keijo Strömin kanssa. He suunnittelivat erityisesti suurteollisuuden laitosrakennuksia, kuten Pietarsaareen Wilh. Schaumanin teollisuuslaitokset (1962), sekä julkisia rakennuksia, kuten Helsinki-Vantaan lentoaseman (1967), Helsingin yliopiston Tvärminnen eläintieteellisen aseman ja Lammin biologisen aseman (1970) ja Oulun lentoaseman (1974).Facta 2001, WSOY 1985, 17. osa, palsta 122 Heidän suunnittelemiaan ovat myös Alppilan kirkko ja seurakunnallinen työskeskus (1957).Facta 2001, WSOY 1985, 15. osa, palsta 334 artikkeli: Keijo Ström Alppilan kirkko perustuu heidän voittotyöhönsä yleisessä arkkitehtikilpailussa vuonna 1953.Alppilan kirkko, Museovirasto Tuomisto valmistui arkkitehdiksi Teknillisestä korkeakoulusta 1949. Hän työskenteli J. S. Sirénin toimistoarkkitehtina 1949–1950 ja Alvar Aallon toimistoarkkitehtina 1951–1954.Kuka kukin on 1978 (Runeberg.org) == Lähteet == Luokka:Suomalaiset arkkitehdit Luokka:Vuonna 1921 syntyneet Luokka:Vuonna 1982 kuolleet
Eino Nieminen (koripalloilija)

Eino Nieminen on suomalainen kilpauransa päättänyt koripalloilija. Nieminen pelasi miesten SM-sarjaa Tampereen Pyrinnössä kausilla 1952 ja 1953. Ensimmäisellä pääsarjakaudellaan hän teki neljässä ottelussa keskimäärin 0,5 pistettä ottelua kohden, ja jälkimmäisellä kaudellaan hänelle kirjattiin 11 ottelua. Pyrintö sijoittui kaudella 1952 SM-sarjassa neljänneksi ja kaudella 1953 seitsemänneksi.Eino Nieminen – Suomen Koripalloliitto == Lähteet == * Eino Nieminen Suomen Koripalloliitto === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Denys Boiko

Denys Oleksandrovytš Boiko (, s. 29. tammikuuta 1988 Kiova) on ukrainalainen jalkapallomaalivahti, joka edustaa Turkin Superliigassa pelaavaa Beşiktaşia. Oikeajalkainen Boiko kuuluu myös Ukrainan jalkapallomaajoukkueeseen. == Seurajoukkueura == Boiko on Kiovan Dynamon kasvatti. Hän pelasi seuran edustusjoukkueen paidassa Ukrainan valioliigassa vuosina 2005–2014 11 ottelua. Boiko pelasi myös seuran kakkos- ja kolmosjoukkueessa. Hän kävi myös lainalla TsSKA Kiovassa, Obolon Kiovassa ja FK Kryvbas Kryvyi Rihissä. Kauden 2013–2014 Boiko pelasi lainalla Ukrainan valioliigan Dnipro Dnipropetrovskissa, jossa hän pelasi 28 ottelua. Heinäkuussa 2014 Boiko siirtyi pysyvällä sopimuksella Dnipro Dnipropetrovskin riveihin. Kaudella 2014–2015 hän selviytyi seuran kanssa Eurooppa-liigan finaaliin, jossa Sevilla oli kuitenkin vahvempi. Boiko valittiin kuitenkin Eurooppa-liigan tähdistöön. Hän pelasi täydet minuutit Eurooppa-liigan jokaisessa ottelussa.http://en.toty.uefa.com/goalkeepers.html Vuoden päätteeksi Boiko oli myös ehdolla UEFA:n vuoden joukkueeseen. Joukkueeseen pääsi kuitenkin Manuel Neuer.http://en.toty.uefa.com/ Tammikuussa 2016 Boiko siirtyi Turkin Superliigan Beşiktaşin riveihin. == Maajoukkueura == Boiko on pelannut useissa Ukrainan nuorisomaajoukkueissa. Ukrainan jalkapallomaajoukkueessa hän teki debyyttinsä marraskuussa 2014 ystävyysottelussa Liettuaa vastaan. == Saavutukset == Henkilökohtainen * Eurooppa-liigan tähdistöjoukkue: 2014–2015 * ehdolla UEFA:n vuoden joukkueeseen: 2015 == Lähteet == Luokka:Ukrainalaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Princess Tower

Princess Tower on 414 metriä korkea asuinkäyttöön tarkoitettu pilvenpiirtäjä Dubaissa Yhdistyneissä arabiemiraateissa. Rakennuksessa on 101 kerrosta, ja se on maan kolmanneksi korkein rakennus. Rakennus oli maailman korkein ainoastaan asuinkäytössä oleva rakennus sen valmistumisen aikoihin. Princess Towerin rakentaminen aloitettiin vuonna 2006, ja se valmistui 2012. Se sijaitsee useiden ostoskeskusten ja kulttuurikohteiden läheisyydessä. == Lähteet == Luokka:Dubain pilvenpiirtäjät Luokka:Dubain asuinrakennukset
Mauri Poussa

Mauri Poussa on suomalainen kilpauransa päättänyt koripalloilija. Poussa pelasi miesten SM-sarjaa Tampereen Pyrinnössä kaudella 1955, jolloin hän pelasi kahdessa ottelussa 1,0 pisteen keskiarvolla. Pyrintö sijoittui kauden päätteeksi SM-sarjassa viidenneksi.Poussa – Suomen Koripalloliittohttp://pyrinto.fi/pistemiehet/ == Lähteet == * Poussa Suomen Koripalloliitto === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Olli Korjus

Olli Korjus (s. 1939) on suomalainen historianharrastaja ja tietokirjailija. Hän on tutkinut erityisesti Suomen sisällissodan tapahtumia ja julkaissut niistä kaksi kirjaa. Korjus on myös vanhan kirjallisuuden harrastaja.Atena- kustannus : kirjailijat : Olli Korjus Korjuksen vuonna 2008 ilmestynyt tutkimus Hamina 1918: nimi nimeltä, luoti luodilta käsittelee sisällissodan tapahtumia sekä punaista ja valkoista terroria Haminan seudulla.Petri Anttila: Sisällissodasta paikallisesti, pienen ihmisen puolelta, myyttejä murtaen Agricolan kirja-arvostelut 28.9.2008 Kirjassaan Kuusi kuolemaantuomittua Korjus kertoo kuudesta Suomenlinnassa 6. syyskuuta 1918 valtiorikosoikeuden tuomion perusteella teloitetusta punaisesta. Heidän joukossaan olivat Satakunnan rintaman punakaartin päällikkönä toiminut maalari Kustaa Salminen ja turkulainen Arbetet-lehden toimittaja Gunnar Mörn.Kuusi kuolemaa tuhansien joukossa Aimo Ruususen Kirjoja äärestä laitaan-blogi 13.5.2014 == Teoksia == * Lahjoitusmaalta tehtaan varjoon: Juho Esanpoika Korjus ja hänen jälkeläisensä. O. Korjus, Ruotila 1988 (omakustanne) * Väinö Meltti (1898-1964): ajankuvia itsenäisyytemme ensimmäisiltä vuosikymmeniltä: "olen marxilainen demokraatti päämääränä sosialistinen yhteiskunta" : tutkielma tutkijasta, poliitikosta, kansanedustajasta ja poliittisesta vangista, Kotkan työväenopiston johtajasta, SKDL:n perustajasta ja maaherrasta ; kirj. Taisto Sinisalo ja Olli Korjus. Kotkan työväenyhdistys - Demokraattinen sivistysliitto, Kotka, Helsinki 1998 ISBN 951-97831-0-5 * Hamina 1918: nimi nimeltä, luoti luodilta. Atena, Jyväskylä 2008 ISBN 978-951-796-548-4 – 2. painos 2009 ISBN 978-951-796-607-8 * Kuusi kuolemaantuomittua. Atena, Jyväskylä 2014 ISBN 978-952-300-024-7 == Palkinnot == * Vuoden työväentutkimus -palkinto kirjasta Hamina 1918 == Lähteet == == Aiheesta muualla == * Punaiset hallitsivat Haminaa maltillisesti, Kansan uutiset 4.1.2009 * Näin he joutuivat teloituskomppanian eteen Suomenlinnassa, Helsingin Sanomat 1.4.2014 * Kuusi kuolemaantuomittua, Tiedonantaja 8.8.2014 Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1939 syntyneet Luokka:Elävät henkilöt
Olli Tiitola

Olli Eero Juhani Tiitola (8. syyskuuta 1939 Tampere – 7. toukokuuta 2017 Pälkäne) oli suomalainen lääkäri, Tampereen Työterveys ry:n perustaja ja pitkäaikainen toimitusjohtaja. Hän kilpaili myös miesten SM-tasolla koripallossa ja uinnissa. == Elämä ja ura == === Nuoruus ja ura lääkärinä === Tiitolan isä oli jääkiekkoilija Jussi Tiitola, joka kaatui talvisodassa Ollin ollessa kolme kuukautta vanha.Aamulehti 17.5.2017, B11 Jussin veljet Martti, Jaakko, Matti ja Risto pelasivat myös jääkiekkoa miesten pääsarjatasolla, ja suvusta löytyy myös muita urheilussa menestyneitä henkilöitä. Ollin isoisä oli rakennusmestari, kunnallisneuvos Heikki Tiitola. Ollin äidin avioiduttua uudelleen tämä asui lapsuutensa Helsingissä, ja varhaisen nuoruutensa hän vietti Yhdysvalloissa. Tiitola palasi yksin Suomeen vuonna 1954 serkkujensa luokse. Ylioppilaaksi hän valmistui Tampereen yhteiskoulusta ja lääketieteiden lisensiaatiksi Helsingissä vuonna 1967. Tiitola aloitti lääkärinuraansa Keuruussa kunnanlääkärinä ja toimi myöhemmin terveyskeskuksessa johtavana lääkärinä. Vuonna 1974 hän oli kutsuttuna perustamassa Tampereen Työterveys ry:tä, josta sittemmin kasvoi Suomen suurin yritysten yhteinen terveyspalvelutuottaja. Tiitola toimi yhdistyksen toimitusjohtajana eläköitymiseensä asti ja toimi myös yhdistyksen useissa jäsenyrityksissä hallitusammattilaisena. Hän sai useita palkintoja toiminnastaan työterveyslääkärinä. === Urheilu === Tiitola pelasi koripalloilijana miesten SM-sarjaa Tampereen Pyrinnössä kaudella 1959, jolloin Pyrintö sijoittui viidenneksi voitettuaan 22 ottelustaan 14. Tiitolalle tilastoitiin kyseisellä SM-sarjakaudella yksi ottelu, kaksi pistettä ja neljä virhettä.Olli Tiitola – Suomen Koripalloliitto SM-tasolla Tiitola kilpaili myös uinnissa. Lisäksi hän pelasi tennistä ja golfia. Hän oli myös urheiluseurojen hallituksissa ja lääkärinä. Tiitolan lapsista Petri Tiitola voitti vuonna 1978 Tampereen Uimaseurassa kaksi Suomen mestaruutta uintiviesteissä. === Myöhemmät ikävuodet === Tiitola oli aktiivinen liikkuja kunnes sai neurologisen sairauden 1990-luvulla. Hän vietti paljon aikaa kesämökillä Roineen rannalla ja oli kiinnostunut muun muassa kulinarismista, lukemisesta, penkkiurheilusta, kalastuksesta, taiteen keräämisestä, bridgestä, puutöistä ja vanhoista Suomi- elokuvista. Tiitola kuoli 77-vuotiaana Pälkäneellä 7. toukokuuta 2017.Aamulehti 14.5.2017, B17 == Tilastot == Kausi Joukkue Sarja O PTS PTS YHT 1959 Tampereen Pyrintö SM-sarja 1 2,0 2 Yhteensä Yhteensä SM-sarja 1 2,0 2 * O = ottelut, PTS = pistekeskiarvo, PTS YHT = pisteet yhteensä == Lähteet == * * * === Viitteet === Luokka:Suomalaiset koripalloilijat Luokka:Suomalaiset lääkärit Luokka:Vuonna 1939 syntyneet Luokka:Vuonna 2017 kuolleet
Martti Peippo

Martti Peippo on suomalainen kilpauransa päättänyt koripalloilija. Peippo edusti Tampereen Pyrintöä miesten SM-sarjassa kausilla 1959 ja 1960. Kaudella 1959 hän pelasi viisi ottelua 1,6 pisteen ottelukohtaisella keskiarvolla, ja jälkimmäisellä kaudella hänelle kirjattiin 21 ottelussa 0,7 pistettä per ottelu. Pyrintö sijoittui kaudella 1959 SM-sarjassa viidenneksi ja kaudella 1960 kuudenneksi.Martti Peippo – Suomen Koripalloliitto == Lähteet == * Martti Peippo Suomen Koripalloliitto === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Eino Tuomola

Eino Reinhold Tuomola (19. huhtikuuta 1908Kuka kukin on 1978 (Runeberg.org) – 20. marraskuuta 1983) oli suomalainen agronomi ja yritysjohtaja. Hän sai vuorineuvoksen arvon 1965. Hän oli Hankkijan toimitusjohtaja 1962–1969 ja pääjohtaja 1969–1971.Facta 2001, WSOY 1985, 17. osa, palsta 122 == Lähteet == Luokka:Suomalaiset yritysjohtajat Luokka:Vuorineuvokset‎ Luokka:Vuonna 1908 syntyneet Luokka:Vuonna 1983 kuolleet
Erkki Tuovinen

Emil Erik (Erkki) Johannes Tuovinen (15. toukokuuta 1927 Hartola – 3. marraskuuta 2014Lääkärilehti, sisällysluettelo) oli suomalainen silmälääkäri ja professori. Tuovisen vanhemmat olivat rovasti Tuomo Tuovinen ja Toini Skogster ja puoliso vuodesta 1957 Anna Katariina Kämpäs. Hän tuli ylioppilaaksi Iisalmen yhteislyseosta 1946. Tuovinen valmistui lääketieteen lisensiaatiksi 1954, sai silmätautien erikoislääkärin pätevyyden 1960 ja väitteli lääketieteen ja kirurgian tohtoriksi 1961.Kuka kukin on 1978 (Runeberg.org) Hän työskenteli valmistuttuaan eri sairaaloissa, vuonna 1962 hänestä tuli Kuopion keskussairaalan silmätautiosaston ylilääkäri. Professori Mauno Vannaksen yksityisassistenttina Tuovinen toimi vuodesta 1956 vuoteen 1958. Tuovinen oli Kuopion yliopiston silmätautien professori 1975–1994, ja hän tutki erityisesti viherkaihia ja silmätautien kansanterveydellistä merkitystä.Facta 2001, WSOY 1985, 17. osa, palsta WSOY Iso Tietosanakirja 9. osa, s. 419, WSOY 1995 == Lähteet == Luokka:Suomalaiset silmälääkärit Luokka:Suomalaiset professorit Luokka:Kuopion yliopiston professorit Luokka:Vuonna 1927 syntyneet Luokka:Vuonna 2014 kuolleet
Don’s Plum

Don’s Plum on vuonna 2001 ensi-iltansa saanut yhdysvaltalainen pienen budjetin draamaelokuva (niin sanottu indie-elokuva). Elokuvassa seurataan joukkoa losangelesilaisia nuoria, jotka tapaavat joka viikko paikallisessa kahvilassa ja puhuvat elämästään. Mustavalkoinen elokuva kuvattiin vuosina 1995–1996. Elokuvan pääosaesittäjät Leonardo DiCaprio ja Tobey Maguire kuitenkin estivät elokuvan esittämisen eikä se koskaan päätynyt yhdysvaltalaisiin elokuvateattereihin. Heidän mukaansa elokuva oli verrattavissa näyttelijöiden työpajaan, eikä sitä ollut tarkoitettu teatterilevitykseen. Lopulta asiasta päästiin sovintoon, kun elokuvan julkinen levitys kiellettiin Pohjois- Amerikassa. Elokuva esitettiin ensimmäisen kerran Berliinin elokuvajuhlilla 10. helmikuuta 2001. == Näyttelijät == == Lähteet == == Aiheesta muualla == * Luokka:Yhdysvaltalaiset mustavalkoelokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat
Pirkko Helenoro

Pirkko Helenoro (s. 11. helmikuuta 1935 Ulvila) on suomalainen kasvatustieteen maisteri, opettaja ja kirjailija. Helenoro menetti molemmat vanhempansa viisivuotiaana kun hänen isänsä kaatui vuonna 1940 talvisodassa äidin kuoltua jo aikaisemmin syksyllä 1939. Hän oli sitten sukulaisten hoidossa mutta pääsi sitten ottolapseksi Köyliössä sijainneeseen Järnefelt-Rauanheimon suvun omistamaan Hällän kartanoon. Kartanon omistanut lapseton leskiemäntä otti Pirkon ottolapsekseen välttääkseen kartanon maiden pakkolunastuksen asutustiloiksi karjalaisille siirtolaisille. Pirkko joutui tekemään kartanossa raskaitakin töitä ja hän joutui myös seksuaalisen ahdistelun ja henkisen sekä fyysisen väkivallan kohteeksi. Näitä vaiheita hän kuvasi omaelämäkerrallisessa kirjassaan Tuntemattoman sotilaan tytär. Helenoro kävi koulua Urjalassa ja Kokemäelle ja hän valmistui myöhemmin opettajaksi. Hän toimi opettajana muun muassa 1967–1990 Lappeenrannassa. Helenorosta esitettiin vuonna 2013 Yle TV1:ssä Esa Sirosen ohjaama henkilökuva. == Teoksia == * Punatukkainen nainen : romaani. WSOY 1979 (Martti Paloheimon kanssa) * Tuntemattoman sotilaan tytär. Kirjayhtymä, Helsinki 1990, 2. painos Tammi 2001, 3. painos Tammi 2008 == Lähteet == Luokka:Suomalaiset opettajat Luokka:Suomalaiset kirjailijat Luokka:Vuonna 1935 syntyneet Luokka:Elävät henkilöt
Amanda Ripley

Amanda Ripley (s. Arizona) on yhdysvaltalainen toimittaja ja kirjailija. Hän on työskennellyt tutkivana journalistina muun muassa The Atlantic- ja Time- aikakauslehdille. Amanda Ripley suoritti Bachelor of Arts (B.A.) -korkeakoulututkinnon Cornellin yliopistossa vuonna 1996. Hän kirjoitti ensimmäisen teoksensa, The Unthinkable: Who Survives when Disaster Strikes – and why, vuonna 2008. Se käsittelee ihmisten käyttäytymistä kriisitilanteissa kuten luonnonkatastrofeissa, kouluampumisissa ja terrori-iskuissa. Kirjan pohjalta tehtiin myös dokumenttielokuva. Ripleyn toinen kirja, The New York Timesin bestseller The Smartest Kids in the World (2013) käsittelee koulutusta. Siinä amerikkalaisia kouluja verrataan Etelä-Korean, Suomen ja Puolan vastaaviin. Ripley on myös kysytty luennoitsija. == Teokset == * The Unthinkable: Who Survives when Disaster Strikes – and why (2008) * The Smartest Kids in the World: And How They Got That Way (2013) == Lähteet == == Aiheesta muualla == * Amanda Ripleyn kotisivut Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Luuhuone

Luuhuone tai ossuaari on hautausmaalla oleva rakennus, jossa säilytetään usein näkyvillä vanhemmista hautauksista peräisin olevia luita. Suomessa luuhuoneita on rakennettu etenkin 1700-luvulta lähtien, ja niitä on myöhemmin käytetty myös talvihautoina.Forsius, Arno 2009:Talvihaudat ja luuhuoneet , viitattu 7.2.2016. == Katso myös == * Katakombi ==Lähteet== Luokka:Haudat ja hautamuistomerkit
Somero-opisto

Somero-opisto (vuoteen 2013 Someron kansalaisopistoTiirakari 2014: 49.) on Somerolla vapaasta sivistystyöstä vastaava kansalaisopisto, jonka ylläpitäjänä on Someron kaupunki. Opiston perustamisesta päätettiin 1956. Toiminta alkoi syksyllä 1963. Opiston toimialueena oli aluksi Someron kunta, vuonna 1968 toimialueeseen liittyivät Kiikalan ja Tl Kosken kunnat.Horila 1982: 87-89. Vuonna 1973 mukaan liittyi myös Somerniemen kunta, joka vuonna 1977 liitettiin Someroon.Kärki 2015: 77-78. Kiikalan kunnan tultua liitetyksi Saloon vuonna 2009 opiston toiminta-alueena ovat 2010-luvulla olleet Somero ja Koski.Tiirakari 2014: 48. Opisto täytti 50 vuotta vuonna 2014. Juhlavuoden kuniaksi ilmestyi filosofian tohtori Leeni Tiirakarin kirjoittama opiston historia.Tiirakari 2014. ==Lähteet== * * * ===Viitteet=== Luokka:Someron oppilaitokset Luokka:Kansalais- ja työväenopistot
Fontaine Stravinski

Fontaine Stravinski on moderni suihkulähde Pariisin keskustassa, Pompidou- keskuksen ja Saint-Merrin kirkon välissä sijaitsevalla Place Igor-Stravinski -aukiolla. Suihkulähde on omistettu säveltäjä Igor Stravinskille, joka asui Pariisissa 1900-luvun alussa ja jonka tunnetuimmat baletit kantaesitettiin siellä. Suihkulähteen loi taiteilijapari Jean Tinguely ja Niki de Saint Phalle. Fontaine Stravinski käsittää suuren vesialtaan, josta kohoaa useita jatkuvassa mekaanisessa liikkeessä olevia kirjavanvärisiä hahmoja ja vettä suihkuttavia mustia mobileja. Osien liikkeet muodostavat harmonisen kokonaisuuden, jossa on koreografian piirteitä.Martina Padberg: Taide & Arkkitehtuuri: Pariisi (suom. Tapani Kilpeläinen), s. 218. Tandem Verlag (h. f. ullmann) 2007. Alkuteos Kunst & Architektur Paris. Tinguelyn toteuttamat mobilet ovat mustaksi maalattua alumiinia ja terästä, Saint Phallen tekemät veistoshahmot puolestaan polyesteria. Värillisiä hahmoja on yhteensä 16 ja ne sisältävät suoria viittauksia Stravinskyn sävellyksiin. Suihkulähteen tilasivat Pompidou-keskus, Ranskan kulttuuriministeriö ja Pariisin pormestari Jacques Chirac. Se valmistui vuonna 1983.La fontaine Stravinsky Paris1900. Viitattu 7.2.2016. Altaan pituus on 36 metriä ja leveys 16,5 metriä.Fontaine Stravinski Encyclopédie Larousse. Viitattu 7.2.2016. ==Lähteet== ==Aiheesta muualla== Luokka:Pariisin rakennukset ja rakennelmat Luokka:Suihkulähteet
Linja 4 (Toronton metro)

Line 4 Sheppard on Toronton metron neljäs ja uusin linja, joka avattiin 22. marraskuuta 2002. Arkipäivisin linjaa käyttää noin 48 000 matkustajaa. Linjalla on 5 asemaa ja sen pituus on 5,5 kilometriä. Se alkaa Yonge Streetin ja Sheppard Avenuen risteyksestä ja seuraa Sheppard Avenue Eastia itään Don Mills Roadin risteykseen asti. Linja sijaitsee kokonaan North Yorkin alueella. Vilkkaimpia asemia ovat Sheppard–Yonge ja Don Mills. Sheppard–Yongen asemalta on vaihtoyhteys linjalle 1. Linjaa 4 oli alun perin tarkoitus jatkaa Scarboroughiin asti, mutta suunnitelma on myöhemmin haudattu. Linjan rakentamispäätöstä on kritisoitu jälkikäteen voimakkaasti, sillä sen käyttöaste on matala suhteessa korkeisiin rakennuskustannuksiin ja samalla rahalla olisi voitu rakentaa Torontoon useita pikaraitioteitä. == Asemat == Asema Avattu Käyttäjiä (ark.) Vaihtoyhteydet Sheppard–Yonge 2002 44 590 Bayview 2002 9 030 Bessarion 2002 2 380 Leslie 2002 6 460 Don Mills 2002 32 900 == Lähteet == == Aiheesta muualla == Luokka:Toronton metro
Sopdu

Sopdu oli muinaisessa Egyptissä palvottu taivaan ja itäisten rajaseutujen jumala. Taivaanjumalana Sopdu liitettiin Orionin tähdistön henkilöitymään Sah- jumalaan ja Sirius-tähden jumalattareen Sothikseen.Wilkinson, Richard H. (2003). The Complete Gods and Goddesses of Ancient Egypt. Thames & Hudson. s. 211 Idän jumalana Sopdun uskottiin suojelevan Egyptin itäisiä raja-asemia ja auttavan faaraota hallitsemaan näiden alueiden vierasmaalaisia asukkaita. Sopdua kutsuttiinkin Idän herraksi, ja hänen tärkein kulttikeskuksensa sijaitsi Ala-Egyptin itäisimmässä nomoksessa nimeltä Per-Sopdu (myös Sepdu, Sopdu), ”Sopdun talo”. == Lähteet == Luokka:Aavikon jumalat Luokka:Muinaisen Egyptin jumalat Luokka:Taivaan ja sään jumalat
Colonne de Juillet

Colonne de Juillet (”Heinäkuun pylväs”) on 51,5 metriä korkea muistopylväs Pariisin Place de la Bastille -aukiolla. Se on pystytetty vuoden 1830 heinäkuun vallankumouksessa kuolleiden muistoksi. Pylväs on pronssia ja se on ontto.Kaupunkikirjat: Pariisi (suom. Ilkka Rekiaro), s. 98. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Pylvään huipulla on Auguste Dumontin kullattu veistos Vapauden henki.Le Génie de la Liberté Louvre. Viitattu 7.2.2016. Colonne de Juillet pystytettiin heinäkuun vallankumouksen myötä valtaan nousseen kuningas Ludvig Filipin määräyksestä. Kuningas antoi määräyksen muistomerkin pystyttämisestä jo joulukuussa 1830 ja muurasi peruskiven vain vuosi vallankumouksen jälkeen, heinäkuussa 1831.Juillet (colonne de), Dictionnaire de l'Histoire de France, Encyclopédie Larousse. Viitattu 7.2.2016. Pylvään suunnitelma tilattiin vuonna 1833 arkkitehti Jean-Antoine Alavoinelta, mutta lopulta sen suunnitteli hänen apulaisena Joseph-Louis Duc. Pylväs valmistui vuonna 1840.La Colonne de Juillet Paris1900. Viitattu 7.2.2016. Monumentin huipulle kuningas Ludvig Filip valitsi Dumontin vuonna 1833 esittelemän veistoksen Vapauden henki. Pylvään muut koristelut toteutti kuvanveistäjä Antoine-Louis Barye. Colonne de Juillet’n kryptaan haudattiin 504 heinäkuun 1830 kansannousussa kuollutta pariisilaista. Lisäksi uhrien nimet hakattiin pylvään jalustaan. Jälkeenpäin pylväs omistettiin myös vuoden 1848 helmikuun vallankumouksen uhreille, mikä kasvatti nimien lukumäärään seitsemäänsataan. Pylvään marmorinen jalusta on peräisin jo Napoleonin ajalta ja se oli alun perin tarkoitettu Napoleonin kaavailemalle suurelle norsupatsaalle, joka ei koskaan valmistunut.Martina Padberg: Taide & Arkkitehtuuri: Pariisi (suom. Tapani Kilpeläinen), s. 254. Tandem Verlag (h. f. ullmann) 2007. Alkuteos Kunst & Architektur Paris. ==Lähteet== ==Aiheesta muualla== Luokka:Pariisin rakennukset ja rakennelmat Luokka:Muistopylväät
Krista Berg

Krista Berg on suomalainen ampumahiihtäjä, joka edustaa Kontiolahden Urheilijoita. Aikaisemmin hän edusti Oulun Hiihtoseuraa. == Ura ampumahiihtäjänä == Krista Berg on edustanut Suomea useissa kansainvälisissä kilpailuissa vuosina 2009–2012. Hän kilpaili nuorten MM-kilpailuissa Torsbyssä 2010, Nové Městossa 2011 ja Kontiolahdella 2012 sekä nuorten EM-kilpailuissa Otepäässä 2010 ja Ridnaun-Val Ridannassa 2011. Hän sijoittui nuorten arvokisojen henkilökohtaisilla matkoilla parhaimmillaan 33:nneksi Torsbyn MM- kilpailujen normaalimatkalla 2010 ja viestissä neljänneksi Otepään EM- kilpailuissa 2010. Krista Berg voitti Pohjoismaiden mestaruuspronssia Hämeenlinnassa vuonna 2011. Kotimaan kilpailuissa Berg on saavuttanut useita nuorten Suomen-mestaruusmitaleita ampumahiihdossa ja ampumajuoksussa. Vuonna 2012 hän voitti sarjassaan N21 Suomen-mestaruuden normaalikilpailussa, yhteislähdössä, pikakilpailussa ja takaa-ajossa. Vuonna 2013 Berg oli ampumahiihdon Suomen-mestaruuskilpailuissa pikakilpailussa neljäs Kaisa Mäkäräisen voittaessa. Krista Berg kuului Joensuun urheiluakatemian kärkiurheilijoihin vuosina 2012–2014. == Lähteet == == Aiheesta muualla == * Joensuun urheiluakatemian ampumahiihtäjä Krista Berg * Krista Berg tähtää ampumahiihdon kärkeen Yle Uutiset. 18.2.2012. * http://www.biathlon- kontiolahti.fi/ Luokka:Elävät henkilöt Luokka:Vuonna 1991 syntyneet Luokka:Suomalaiset ampumahiihtäjät
Til It Happens to You

”Til It Happens to You” on Lady Gagan esittämä kappale vuodelta 2015. Lady Gaga teki kappaleen yhdessä Diane Warrenin kanssa Uhka kampuksella -dokumenttielokuvaa varten, joka käsittelee seksuaalista hyväksikäyttöä amerikkalaisilla yliopistokampuksilla. Kappale julkaistiin singlenä 18. syyskuuta 2015, ja samana päivänä videopalvelu Vevossa julkaistiin Catherine Hardwicken ohjaama musiikkivideo. == Palkinnot ja ehdokkuudet == Vuosi Palkinto Kategoria Tulos Lähde 2016 Critics’ Choice -palkinto Paras kappale 2016 Grammy-palkinto Paras visuaaliseen mediaan tehty laulu 2016 Satellite- palkinto Paras laulu 2016 Oscar-palkinto Paras laulu 2016 Primetime Emmy -palkinto Paras musiikki ja sanat == Lähteet == Luokka:Lady Gagan kappaleet Luokka:Vuoden 2015 kappaleet
Cliff Barker

Clifford Eugene ”Cliff” Barker (15. tammikuuta 1921 Yorktown, Indiana – 17. maaliskuuta 1998 Satsuma, Florida) oli yhdysvaltalainen koripalloilija, koripallovalmentaja ja olympiavoittaja. Barker voitti Kentuckyn yliopiston joukkueessa kaksi NCAA:n mestaruutta. Hän pelasi NBA:ssa vuodet 1949–1952 Indianapolis Olympiansissa, jonka päävalmentajana hän samalla toimi kahden ensimmäisen kauden ajan. Barker pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa.Olympics at Sports-Reference.comBasketball-Reference.comarchive.fiba.com == Lähteet == * Cliff Barker Bio, Stats and Results Olympics at Sports-Reference.com * Cliff Barker NBA Stats Basketball-Reference.com * Profiili archive.fiba.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1921 syntyneet Luokka:Vuonna 1998 kuolleet
Henrik Visnapuu

Henrik Visnapuu (2. tammikuuta 1890 Valgamaa, Viro – 3. huhtikuuta 1951 New York, Yhdysvallat) oli virolainen runoilija. Hän kuului kirjailijaryhmä Siuruun, jonka myrsky ja kiihkokauden huomattavin edustaja hän oli Marie Underin ohella. Visnapuun esikoiskokoelma Amores (1917) herätti kohua. Siinä ja muissa varhaisissa kokoelmissaan Visnapuu esiintyy varsinkin rakkauslyyrikkona, mutta mukana niissä on myös luontoaiheita. Hän kirjoitti myös vallankumouksen tragiikasta ja uskonnollisista kokemuksista. 1920-luvulta lähtien hän kirjoitti erityisesti isänmaasta. Lyriikan lisäksi hän julkaisi muun muassa näytelmiä ja esseitä sekä vuonna 1951 muistelmateoksen Päike ja jõgi. Visnapuu oli 1935–1937 propagandaministeriön neuvos, kuului vuosina 1937–1940 Uus-Eestin toimituskuntaan ja oli samaan aikaan kirjallisuusaikakauskirja Varamun toimittaja. Hän lähti 1944 maanpakoon Saksaan, mistä 1949 muutti Yhdysvaltoihin. Hänen pakolaisvuosinaan kirjoittamastaan lyriikasta ilmenee isänmaan kaiho ja rakkauden peruselämys. ==Suomennettuja runoja== Antologiassa Eestin runotar: virolaisen lyriikan antologia, toim. Elsa Haavio, Helsinki: WSOY 1940Henrik Visnapuu, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 10.11.2021 * Iäisesti, suom. Elina Vaara * Jouluyö, suom. Elina Vaara * Lunta lankes -, suom. Elina Vaara * Luopumus, suom. Elina Vaara * Metsätalo, suom. Elina Vaara * Nyt on yö ja kuu, suom. P. Mustapää * Oh, surullinen koira..., suom. P. Mustapää, * Ole tervehditty: nuorten kaatuneitten muistoksi, suom. Elina Vaara * On akkunani selkoselällään, suom. P. Mustapää, * Suviyö, suom. P. Mustapää, * Yli kotimäen, suom. Elina Vaara == Lähteet == ==Aiheesta muualla== Luokka:Virolaiset runoilijat Luokka:Vuonna 1890 syntyneet Luokka:Amerikanvirolaiset henkilöt Luokka:Vuonna 1951 kuolleet
Vincent Youmans

Vincent Millie Youmans (27. syyskuuta 1898 – 5. huhtikuuta 1946)https://www.discogs.com/artist/301996-Vincent-Youmans oli yhdysvaltalainen elokuvamusiikin ja operettien säveltäjä, aikansa keskeisiä elokuvasäveltäjiäOtavan Suuri Ensyklopedia, s. 8079. Häneltä on suomeksi esitetty yksi hänen alkukautensa musikaaleista No no Nanette (1924) ja Laivaston tyttö. == Lähteet == Luokka:Yhdysvaltalaiset säveltäjät Luokka:Operettisäveltäjät Luokka:Yhdysvaltalaiset elokuvasäveltäjät Luokka:Vuonna 1898 syntyneet Luokka:Vuonna 1946 kuolleet
Ralph Beard

Ralph Milton Beard jr. (2. joulukuuta 1927 Hardinsburg, Kentucky – 29. marraskuuta 2007 Louisville, Kentucky) oli yhdysvaltalainen koripalloilija ja olympiavoittaja. Beard voitti Kentuckyn yliopiston joukkueessa kaksi NCAA:n mestaruutta. Hän pelasi NBA:ssa vuodet 1949–1951 Indianapolis Olympiansissa. Kaudella 1950–1951 hänet valittiin NBA:n tähdistöjoukkueen ykkös- ja kaudella 1949–1950 kakkosviisikkoon. Vuonna 1951 hänet valittiin historian ensimmäiseen NBA:n tähdistöotteluun. Beard pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Beardin pelaajaura loppui, kun hän sai elinikäisen pelikiellon NBA:han yliopistoaikaisesta sopupelistään.Olympics at Sports-Reference.comBasketball- Reference.comarchive.fiba.com Beard kuoli Louisvillessä 29. marraskuuta 2007.http://www.nytimes.com/2007/11/30/obituaries/30beard.html?_r=0 == Lähteet == * Ralph Beard Bio, Stats and Results Olympics at Sports-Reference.com * Ralph Beard NBA Stats Basketball-Reference.com * Profiili archive.fiba.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1927 syntyneet Luokka:Vuonna 2007 kuolleet
Edward Young

Edward Young (1683 - 1765) Suuri Sitaattisanakirja,1989, s.556 oli brittiläinen runoilija. Vuonna 1719 Young siirtyi Yrjö II:n hovipapista Welwyniin kappalaiseksi. Hänen pääteoksensa on vuosina 1742–1745 ilmestynyt runoelma The Complaint, or Night Thoughts on Life, Death and Immortality, joka tunnetaan myös nimellä Youngin yöt. Se käsittelee elämää, kuolemaa ja kuolemattomuutta.Otavan iso Fokus, osa 7 vuodelta 1974, s. 4640 Siinä on Miltonia muistuttavaa ylevää synkkyyttä mutta myös väsyttävää kaihomielisyyttä ja monisanaisuutta. Hän oli romantikkojen edeltäjäOtavan Suuri Ensyklopedia, s. 1132. Romantiikka alkoi herätä sen myötä, että hän pyysi yöltä pääsemistä "hengen tutkimattomille alueille."Otavan Suuri Ensyklopedia, s. 1134 == Aiheesta muualla == == Lähteet == Luokka:Brittiläiset runoilijat Luokka:Brittiläiset papit Luokka:Vuonna 1683 syntyneet Luokka:Vuonna 1765 kuolleet
Francis Younghusband

Francis Edward Younghusband (1863–1942) oli brittiläinen Aasian-tutkija ja upseeri. Hän matkasi vuodesta 1886 lähtien laajasti Keski-Aasiassa. Vuosina 1903 ja 1904 tapahtunut, Younghusbandin ja kenraali Macdonaldin johtama Tiibetiin suuntautunut brittiläinen sotilasretkikunta eteni ensimmäisenä Lhasaan. Younghusband teki myös matkoja Mantšuriaan ja Gobiin. Vuonna 1904 Younghusband pakotti Tiibetin hallituksen perustamaan kaksi kauppapaikkaa brittejä vartenOtavan Suuri Ensyklopedia, s. 7173. Vuosina 1904–1906 Younghusband oli Ison-Britannian komissaari Tiibetissä. == Lähteet == Luokka:Brittiläiset tutkimusmatkailijat Luokka:Brittiläiset sotilaat Luokka:Vuonna 1863 syntyneet Luokka:Vuonna 1942 kuolleet
Suomen muinaislinnat (kirja)

Suomen muinaislinnat on valtionarkeologi Hjalmar Appelgrenin vuonna 1891 julkaistu väitöskirja, joka esittelee yhteensä 361 hänen tutkimaansa suomalaista muinaislinnaa. Se on ensimmäinen ja edelleen myös laajin aiheesta tehty tutkimus. Nykyään teoksen ansioina pidetään Appelgrenin tarkkoja muinaislinnojen kuvauksia sekä niistä tehtyjä piirustuksia ja karttoja. Suurin osa kirjassa esitellyistä paikoista ei kuitenkaan ole muinaislinnoja, vaan pelkkiä paikannimistöön perustuvia olettamuksia, joista Appelgren on löytänyt jotakin perimätietoa. Varmoiksi todennetut hän esittelee piirustuksin, käsitellen myös niiden rakenteita ja paikoilla tehtyjä kaivauksia. Väitöskirjaa laatiessaan Appelgren vieraili itse yli sadalla linnavuorella. Osassa hän suoritti myös kaivauksia, joiden perusteella Appelgren määritteli ne myöhäisrautakautisiksi. Kirjassa on yhteensä yli 160 kuvaa, jotka käsittävät muinaislinnojen pohjapiirroksia ja karttoja, maisemapiirroksia sekä kuvia kohteista tehdyistä esinelöydöistä. Lisäksi mukana on karttaliite. Teoksen kuvituksesta on Appelgrenin ohella vastannut kartanpiirtäjä I. J. Inberg. Salakirjat-kustantamo julkaisi teoksen uusintapainoksena vuonna 2013. Sen kannessa on Magnus von Wrightin kivipiirros Hakoisten linnavuoresta. == Kirjan kuvitusta == Tiedosto:Rapolanvuori piirros.jpg|I. J. Ingbergin pohjapiirros Rapolan muinaislinnasta. Tiedosto:Siuron Linnavuoren pohjapiirros.jpg|Hjalmar Appelgren-Kivalon pohjapiirros Siuron linnavuoresta. ==Katso myös== * Luettelo Suomen muinaislinnoista == Lähteet == == Aiheesta muualla == Luokka:Vuoden 1891 kirjat Luokka:Väitöskirjat * Luokka:Kirjat Suomen historiasta Luokka:Suomalaiset historian tietokirjat
Title IX

Title IX (säädös 9) on 23. kesäkuuta 1972 voimaan astunut Yhdysvaltain laki. Lain mukaan liittovaltion tukemissa koulutusohjelmissa ei saa syrjiä ketään sukupuolen perusteella. Jos oppilaitos rikkoo lakia, valtio voi peruuttaa sen rahoituksen. == Lähteet == Luokka:Yhdysvaltain laki Luokka:Syrjintä
Charles Augustus Young

Charles Augustus Young (1834 Hanover, Yhdysvallat – 1908) oli yhdysvaltalainen tähtitieteilijä. Hän tutki perusteellisesti Aurinkoa spektrianalyysin ja valokuvauksen avulla. auringonpimennyksen aikana vuonna 1869 Young keksi kromosfäärin kääntävän kerroksen ja koroniumviivan auringonspektrissä. Ensimmäisten joukossa hän valokuvasi protuberansseja. Young oli professori Dartmouth Collegessa vuodesta 1868 ja Princetonissa vuodesta 1877 lähtien. == Lähteet == Luokka:Yhdysvaltalaiset tähtitieteilijät Luokka:Vuonna 1834 syntyneet Luokka:Vuonna 1908 kuolleet
Pakolaisten rekisteröintikeskus

Pakolaisten rekisteröintikeskus on EU:n ulkorajalle perustettu virasto, jossa EU:n ulkopuolelta saapuneiden pakolaisten ja turvapaikanhakijoiden rekisteröinti käsitellään. Rekisteröintikeskuksessa turvapaikanhakijan laillinen oikeus jäädä Eurooppaan selvitetään ja pakolainen voi saada hyväksytyn tai hylätyn päätöksen, jonka jälkeen hänet voidaan palauttaa lähtömaahan takaisin. Mikäli pakolainen todetaan lailliseksi turvapaikanhakijaksi, hän voi siirtyä johonkin EU:n jäsenmaahan. Pakolaisten rekisteröintikeskus on perusteilla mm. Kreikkaan kuuluvalle Kosin saarelle, jossa se on kohdannut voimasta paikallisten asukkaiden vastustusta ja johtanut jopa aseellisiin välikohtauksiin. Myös saaren pormestari on vedonnut Kreikan pääministeriin tilanteen rauhoittamiseksi.http://www.aamulehti.fi/Ulkomaat/1195017267912/artikkeli/hermot+kiristyvat+kosin+saarella+mielenosoittajat+varustautuneet+dynamiitilla.html == Lähteet == Luokka:Pakolaisuus
Sisteri

Sisteri, cittern eli sisterni (engl. cittern, myös citharen, cithren, cittharn; saks. Cister, Cither, Cythar, Halszither, Zister, Zitter; ransk. cistre; it. cetara, cetera, cetra; esp. citara, cithara, citola) on 18:lla tai 19:llä kiinteällä metallista tai luusta tehdyllä otenauhalla varustettu metallikielinen näppäilysoitin, jota näppäiltiin soittolehdellä ja jonka kielisilta on liikuteltavissa. Sisterin edestäpäin katsottuna päärynää muistuttava runko on matala ja pohja tasainen tai vain hieman kupera. Soittimen kielten määrä on vaihdellut rakentajasta ja rakennuspaikasta riippuen: ranskalaiset sisterit olivat usein nelikuoroisia (kieliä kahdeksan), italialaiset kuusikuoroisia (kieliä 12), englantilaiset ja saksalaiset viisikuoroisia (kieliä kymmenen). Bassokokoisen sisterin eli ceteronen (saks. gross Cither, gross Zittern; ransk. cisteron; it. ceterone, citara tiorbata) kielten määrä on enimmillään 28. Sisteri oli suosionsa huipulla 1500–1600-luvuilla. Renessanssiaikana soittimen katsottiin periytyvän antiikin kitharasta (κιθάρα), vaikka edeltäjäksi on pikemmin osoitettava keskiaikainen citole. Sisterin 1600- ja 1700-luvulla syntyneitä paikallisia erityismuotoja ovat mm. kellositra, englanninkitara ja portugalinkitara. Saksalaisella kielialueella sisteri koki uuden tulemisensa 1900-luvun vaihteessa, jolloin kehitettiin Thüringenin metsäsitra (saks. Lutherzither, Thüringer Waldzither, Waldzither, Wartburglaute), joka oli suosittu varsinkin Wandervogel-liikkeen parissa. == Lähteet == * Veijo Murtomäki: "Keskiajan ja renessanssin soittimet". Muhi * James Tyler: "Ceterone (citara tiorbata)". Grove music online, haettu 8.2.2016 * James Tyler: "Cittern (cithren, cittharn, citharen)". Grove music online, haettu 8.2.2016 * JTr [= James Tyler]: "Sisteri". Otavan iso musiikkitietosanakirja 5: Raphael–Öttingen. Helsinki: Otava, 1979. ISBN 951-1-05295-0 (sid.). Sivut 251–252. * Rantala, Risto & Turtia, Kaarina (toim.): Suuri suomalainen tietosanakirja, osa 2, sivu 916: hakusana: 'sister', Helsinki: Suuri Suomalainen Kirjakerho, 1988, ISBN 951-643-288-3 == Aiheesta muualla == * Mimo – Musical Instrument Museum Online Luokka: Sormintasoittimet
Steve Jackson

Steve Jackson -nimisiä henkilöitä ovat: * Steve Jackson (s. 1951), brittiläinen pelisuunnittelija, kirjoittaja ja peliarvostelija * Steve Jackson (s. noin 1952), yhdysvaltalainen roolipelien suunnittelija, Steve Jackson Games -yhtiön perustaja
Kirill Käro

Kirill Valerjevitš Käro (, ) (s. 24. helmikuuta 1975 Tallinna, Viron SNT) on virolais-venäläinen näyttelijä, jolla on ollut sekä teatteri- että televisiorooleja. Kirill Käro on kotoisin Tallinnan Lasnamäeltä, jossa hänen vanhempansa asuvat. Hän puhuu omien sanojensa mukaan viroa huonosti. Hänen isoisänsä oli siperianvirolainen Alfred Käröhttps://www.geni.com/people/Alfred-K%C3%A4ro/6000000010471956738, joka muutti Viroon neuvostomiehityksen aikoihin vuonna 1940 ja avioitui paikallisen vironvenäläisen naisen kanssa. Kirillin isä Valeri Käro oli merimies ja äiti työskenteli lastentarhassa. Virolainen näyttelijä Volli Käro on hänen isosetänsä. Kirill valmistui venäjänkielisestä Tallinnan 12. lukiosta (nyk. Lasnamäen lukio) vuonna 1992. Kirill Käron mukaan hän ei pidä itseään virolaisena, muttei koe itseään myöskään Venäjällä puhtaan venäläisenä. Tallinnassa häntä pidetään venäläisenä ja Moskovassa täysin virolaisena. Moskovaan palaamisesta huolimatta Kärö käy usein Virossa, Latviassa ja Ukrainassa. Tämän jälkeen hän opiskeli Štšukinin teatterikoulussa Moskovassa, josta valmistui 1997. Vuosina 1997–1999 hän toimi Moskovassa armenialaisen Armen Džigarhanjanin johtamassa Moskovan draamateatterissa, ja palasi Viroon, jossa näytteli Viron venäläisessä teatterissa vuosina 1999–2004. Vuonna 2005 hän palasi takaisin Venäjälle. Suomessa Käro tunnetaan ainakin Aleksein osasta Klaus Härön menestyselokuvasta Miekkailija sekä Ylellä 2016 esitetystä ukrainalaisesta dekkarista Nuuskija. ==Lähteet== Luokka:Venäläiset näyttelijät Luokka:Virolaiset näyttelijät Luokka:Vuonna 1975 syntyneet Luokka:Elävät henkilöt
Eetu Peuhkuri

Eetu Peuhkuri (s. 3. marraskuuta 1990) on suomalainen jääpalloilija. Hän edustaa Ruotsin Elitserienissä pelaavaa Vetlandaa ja on pelipaikaltaan keskikenttäpelaaja. == Seurajoukkueura == Peuhkuri on lappeenrantalaisen Veiterän kasvatti. Kaudella 2014–2015 Veiterä saavutti Suomen Cupin mestaruuden ja Bandyliigassa SM-pronssia. Kaudeksi 2015–2016 Peuhkuri siirtyi Ruotsin Elitserienin Broberg/Söderhamn Bandyyn. Keväällä 2021 Peuhkuri lähti kolmannen kerran Ruotsiin ja toista kertaa Vetlandan edustusjoukkueeseen.https://vetlandabk.se/valkommen-tillbaka-eetu-peuhkuri/ == Maajoukkueura == Peuhkuri pelasi ensimmäiset A-maaottelunsa Suomen maajoukkueessa tammikuussa 2015. Hän kuului maajoukkueeseen MM-kilpailuissa Habarovskissa vuonna 2015 ja Uljanovskissa vuonna 2016, joista jälkimmäisissä Suomi saavutti hopeaa. == Saavutukset == Seurajoukkueessa *Suomen mestaruus: 2018 (Veiterä) *SM-hopea: 2021 (Veiterä) Maajoukkueessa *MM-hopea: 2016 *MM- pronssi: 2017, 2018, 2019 Henkilökohtaisesti *Bandyliigan All Stars: 2017-2018, 2020-2021 *Bandyliigan runkosarjan paras pistemies: 2020-2021 *Pelaajien valitsema Bandyliigan paras pelaaja: 2020-2021 *Jääpalloliiton valitsema Bandyliigan paras pelaaja: 2020-2021http://www.finbandy.fi/fi/2021/05/jaapallokauden-parhaat-valittu- maatta-ja-simola-vuoden-parhaat/ == Perhe == Peuhkuri on jääpallosuvusta. Hänen isoisänsä Matti Peuhkuri nousi Veiterän edustusjoukkueeseen vuonna 1959. Matin pojista Anssi, Harri ja Kari Peuhkurista pisimmälle lajissa pääsi viimeksi mainittu, joka pelasi 78 A-maaottelua. Kari on myöhemmin toiminut Jääpalloliiton puheenjohtajana, ja Anssi puolestaan Veiterän valmentajana. Kolmannesta polvesta SM-tasolla ovat Eetun lisäksi pelanneet Joonas ja Topi Peuhkuri. == Lähteet == == Aiheesta muualla == * Eetu Peuhkuri Broberg/Söderhamn Bandyn sivustolla * Eetu Peuhkuri Bandysidan-sivustolla Luokka:Elävät henkilöt Luokka:Suomalaiset jääpalloilijat Luokka:Vuonna 1990 syntyneet
Juha Kinnunen

Juha Kinnunen on seuraavien henkilöiden nimi: *Juha Kinnunen, Itä-Suomen yliopiston yhteiskuntatieteen professori *Juha Kinnunen, Aalto-yliopiston matematiikan professori *Juha Kinnunen (s. 1952), Aalto-yliopiston laskentatoimen emeritusprofessori *Juha Kinnunen (s. 1972), kilpakävelijä.
Anwar Shaikh

Anwar Shaikh (s. 1945, Karachi, Pakistan) on yhdysvaltalainen taloustieteilijä. Hän toimii professorina New School yliopistossa New Yorkissa. Hän tutkii kapitalistista taloutta klassisesta, erityisesti marxilaisesta näkökulmasta. Shaikhin pääteos on Capitalism: Competition, Conflict, Crisis (Oxford University Press, 2016). == Lähteet == == Aiheesta muualla == * Anwar Shaikh Economist – Home Luokka:Elävät henkilöt Luokka:Vuonna 1945 syntyneet Luokka:Yhdysvaltalaiset taloustieteilijät
Anja Winquist

Anja Winquist (o.s. Jaatinen; 9. huhtikuuta 1934 Sortavala – 16. joulukuuta 2015 Turku) oli suomalainen muotoilija ja keraamikko. Hän teki pitkän uran keramiikkasuunnittelijana Arabialla. Winquist opiskeli muotoilua Taideteollisessa oppilaitoksessa, josta valmistui vuonna 1955. Valmistumisensa jälkeen hän siirtyi työskentelemään Arabialle vuonna 1955 ja työskenteli yhtiön palveluksessa vuoteen 1974 saakka. Winquist suunnitteli koriste- esineiden lisäksi myös käyttökeramiikkaa, kuten Karelia-astiaston. Winquist lähti Arabiasta vuonna 1974 Pentikin palvelukseen kouluttamaan ja kehittämään yhtiön toimintaa. Uransa loppuvaiheessa hän toimi myös Turun kaakelitehtaan vastaavana muotoilijana. Anja Winquist oli naimisissa keraamikko ja muotoilija Peter Winquistin kanssa. He saivat Taideteollisuuden valtionpalkinnon vuonna 1976. Anja Winquist kuoli 16. joulukuuta 2015 kotonaan Turussa 81-vuotiaana. ==Lähteet== * Muistokirjoitus Helsingin Sanomissa Luokka:Suomalaiset muotoilijat Luokka:Suomalaiset keramiikkataiteilijat Luokka:Vuonna 1934 syntyneet Luokka:Vuonna 2015 kuolleet
Łukasz Parszczyński

Łukasz Parszczyński (s. 4. toukokuuta 1985 Varsova) on puolalainen este- ja keskimatkojen juoksija. 180 senttimetriä pitkä ja 64 kilogrammaa painava Parszczyński edustaa KS Podlasie Białystokia.http://www.european- athletics.org/athletes/group=p/athlete=140931-parszczynski-lukasz/index.html Parszczyński kilpaili vuoden 2012 kesäolympialaisissa Lontoossa jääden alkueriin 3 000 metrin estejuoksussa.http://www.sports- reference.com/olympics/athletes/pa/lukasz-parszczynski-1.html Hän kilpaili myös vuoden 2011 MM-kilpailuissa Daegussa. Parszczyński pitää hallussaan Puolan ennätystä sisäratojen 2 000 ja 3 000 metrin sileällä matkalla. Maastojuoksun EM-kilpailuista hänellä on yksi nuorten joukkuehopea ja yksi -pronssi. Tammikuussa 2016 Parszczyński loukkaantui vakavasti pudottuaan kahden kerroksen matkan parvekkeelta Espanjan Costa Bravalla.http://www.iltasanomat.fi/yleisurheilu/art-1454820505714.html Parszczyńskin ura päättyi todennäköisesti tähän onnettomuuteen. == Ennätykset == === Ulkoradoilla === Laji Tulos Paikka Päivä 3 000 metrin estejuoksu 8.15,74 Pariisi 8. heinäkuuta 2011 === Sisäradoilla === Laji Tulos Paikka Päivä 2 000 metrin juoksu 5.05,63 NR Spala 15. helmikuuta 2014 3 000 metrin juoksu 7.49,26 NR Sopot 23. helmikuuta 2014 == Lähteet == Luokka:Puolalaiset estejuoksijat Luokka:Puolalaiset keskimatkojen juoksijat Luokka:Vuonna 1985 syntyneet Luokka:Elävät henkilöt
Tervajärvi (Parkano, Jylhänkylä)

Tervajärvi on Pirkanmaalla Parkanossa Jylhänkylässä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Tervajärvi, joka on osa Vääräjoen valuma- aluetta, on nykyään ojitettua avosuota. == Maantietoa == Järven pituus oli 650 metriä, leveys 250 metriä ja sen pinta-ala oli 6,8 hehtaaria. Sen paikalla sijaitsee suunnilleen saman kokoinen ja muotoinen ojitettu suo. Se sijaitsee 500–600 metriä Vähä-Valkiaisesta ja Iso Venejärvestä itään. Tervajärven suon seitsemän kilometriä pitkä laskuoja lähtee suon eteläpäästä ja yhtyy Kuivasjärven Aholanlahteen laskevaan Vääräjokeen. Suohon laskee ympäröiviltä metsäsoilta suo-ojia, jotka ohjataan Vääräjokeen. Rantaviivan pituus oli ennen järvenlaskua 1,4 kilometriä. Suon yli kulkee nykyään peltotie. Valtatie 3 ohittaa entisen järven eteläpään 100 metrin etäisyydeltä. == Historiaa == Vanhoissa Parkanon pitäjänkartoissa, joita piirrettiin Suomessa 1840-1870-luvuilla on Tervajärvi piirretty selkeästi näkyviin. Tuona aikana seudulle oli perustettu kolme uudistilaa (nyby), jotka olivat raivanneet pieniä aloja peltomaata tajojensa ympäriltä. Seutu oli hyvää senkin vuoksi, että ympärillä oli järviä, joiden pinnanlasku olisi helppo toteuttaa. Järvenlaskun vesijättömaalla kasvoi heinärehu hyvin. Tervajärven ympäriltä on laskettu pariakin järveä ennen kuin oli Tervajärven vuoro kuivattaa kokonaan. Vuoden 1959 painetussa peruskartassa Tervajärvi on vielä piirretty järvenä, jonka vedenpinta oli 30 senttimetriä korkeammalla kuin viereisellä "Vähä- Valkijärvellä". Laskuojan alkuosuus oli tuolloin vielä luontainen puro, mutta Peltomäen maatilan peltojen halki se virtasi suoraksi kaivettuna. Tämän jälkeen järveä on alettu laskea. Vuoden 1984 peruskartassa järven yleisilme on muuttunut selvästi heinittyneeksi. Järvellä oli avovettä enää puolet entisestä alasta. Vuonna 1992 järvi oli jo kosteikko, jonka läpi oli kaivettu suo-oja. Nykyään (vuonna 2016) järven eteläpään pohja on ojitettu tiheästi ja kuivattamisen viimeinen vaihe on käsillä. == Lähteet == Luokka:Kuivasjärven valuma-alue Luokka:Parkanon luonto Luokka:Ikaalisten reitin valuma-alueen kuivatetut järvet